Държавен вестник, бр. 73, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  73
(2) При констатиране на непълноти и/или 
несъответствия с изискванията на този закон 
органът по ал. 1 уведомява писмено заявителя 
и дава указания и 30-дневен срок за отстра­
няването им, в който срокът по ал. 5 спира 
да тече. 
(3) Ако констатираните непълноти и/или 
несъответствия не бъдат отстранени в дадения 
срок по ал. 2, производството по издаване на 
разрешението се прекратява.
(4) Директорът на ГДОП на МВР, съот­
ветно началникът на РУ на МВР, служебно 
проверява обстоятелствата по чл. 58, ал. 1, 
т. 3, 6 и 7, както и дали срещу съответното 
лице има образувано досъдебно производство 
за умишлено престъпление от общ характер. 
(5) Директорът на ГДОП на МВР или 
оправомощено от него длъжностно лице, 
съответно началникът на РУ на МВР, издава 
разрешение за съответната дейност или моти­
вирано отказва издаването му в едномесечен 
срок от подаване на заявлението.
(6) Отказът по ал. 5 подлежи на обжалване 
по реда на Административнопроцесуалния 
кодекс. 
(7) При мотивиран отказ за издаване на 
разрешение за придобиване в случаите на 
наследство наследникът предоставя огне­
стрелните оръжия и/или боеприпасите за тях 
на органа по ал. 1 за съхранение незабавно 
след получаване на решението за отказ. Соб­
ственикът на изделията може да прехвърли 
собствеността върху тях на лице, получило 
разрешение за придобиване, след влизането 
в сила на решението за отказ.
Чл. 84. (1) Разрешението за придобиване 
на огнестрелни оръжия и боеприпаси за тях 
се издава за срок три месеца и в рамките на 
този срок може да се ползва еднократно. 
(2) Разрешението за съхранение и разре­
шението за носене и употреба на огнестрелни 
оръжия и боеприпаси за тях са валидни за 
срок 5 години от датата на издаването им, 
освен в случаите по ал. 3. 
(3) Когато разрешението за носене и упо­
треба на огнестрелни оръжия и боеприпаси 
за тях се издава след разрешението за съх­
ранение, срокът му на действие продължава 
до изтичането на срока на разрешението за 
съхранение. 
(4) Разрешението за съхранение и разре­
шението за носене и употреба важат само за 
посочените в тях видове огнестрелни оръжия 
и боеприпаси за тях и могат да се използват 
само от лицето, на което са издадени.
Чл. 85. (1) Български граждани, граждани 
на други държави членки, пребиваващи на 
територията на Република България, фи­
зически и юридически лица, регистрирани 
като търговци по смисъла на Търговския 
закон, и юридически лица с нестопанска цел, 
регистрирани по реда на Закона за юриди­
ческите лица с нестопанска цел, придобили 
огнестрелни оръжия и боеприпаси за тях в 
друга държава членка, са длъжни в 7-дневен 
срок от датата на влизане на територията на 
Република България да предадат на органите 
на МВР придобитото огнестрелно оръжие 
и боеприпаси за него, ако не притежават 
разрешение за съхранение, до получаване на 
съответното разрешение.
(2) Когато лицата по ал. 1 са получили съот­
ветните разрешения по реда на този раздел, 
те уведомяват органите на МВР в 7-дневен 
срок от датата на влизане на територията на 
Република България за вписване на обстоя­
телството в издадените разрешения.
Чл. 86. (1) Лицето, получило разрешение 
за придобиване, съхранение и/или носене и 
употреба на огнестрелни оръжия и боеприпаси 
за тях, уведомява ГДОП на МВР, съответно 
РУ на МВР, при:
1. промяна на постоянния адрес – за фи­
зическите лица, или 
2. промяна на адреса на обектите за съхра­
нение на огнестрелни оръжия и боеприпаси за 
тях; при прекратяване на правоотношението 
със служителите или членовете по чл. 81, ал. 2, 
които са получили разрешение за носене и 
употреба на огнестрелни оръжия и боепри­
паси за тях, или при промяна на търговската 
регистрация/регистрацията като юридическо 
лице с нестопанска цел.
(2) В случаите по ал. 1 лицето, получило 
разрешение за придобиване, съхранение и/или 
носене и употреба на огнестрелни оръжия и 
боеприпаси за тях, представя в 14-дневен срок 
от настъпването на промяната документите, 
свързани с нея, и документ за платена такса 
в размер, определен с тарифата по чл. 12.
(3) Оценяването на документацията по 
ал. 2 и проверката на място на складовете за 
съхранение, когато е необходимо, се извършват 
по реда на чл. 83, ал. 1 – 3.
(4) Директорът на ГДОП на МВР или оп­
равомощено от него длъжностно лице, или 
началникът на РУ на МВР по местонахождение 
на обектите за съхранение в 14-дневен срок 
от датата на подаване на документацията 
отразява промяната в издаденото разрешение 
за придобиване, съхранение и/или носене и 
употреба.
Чл. 87. (1) В едномесечен срок преди из­
тичането на срока по чл. 84, ал. 2 лицето, 
получило разрешение за съхранение и/или 
носене и употреба на огнестрелни оръжия 
и боеприпаси за тях, подава заявление по 
образец за подновяване на разрешението до 
директора на ГДОП на МВР или до съответ­
ния началник на РУ на МВР, придружено от:
1. документите по чл. 79, 80 или чл. 81, 
ал. 1, т. 2 и 4 и ал. 2 – 4, и 
2. удостоверение за годност за употреба 
на огнестрелното оръжие.